CELEX: 31982R1727
Language: el
Date: 1982-06-30 00:00:00
Title: Κανονισμός (EOK) αριθ. 1727/82 τής Επιτροπής τής 30ής Ιουνίου 1982 περί τροποποιήσεως τού κανονισμού (EOK) αριθ. 3137/81 περί τών λεπτομερειών εφαρμογής τού καθεστώτος ενισχύσεως στήν παραγωγή ελαιολάδου

Avis juridique important

|

31982R1727

Κανονισμός (EOK) αριθ. 1727/82 τής Επιτροπής τής 30ής Ιουνίου 1982 περί τροποποιήσεως τού κανονισμού (EOK) αριθ. 3137/81 περί τών λεπτομερειών εφαρμογής τού καθεστώτος ενισχύσεως στήν παραγωγή ελαιολάδου  

Επίσημη Εφημερίδα αριθ. L 189 της 01/07/1982 σ. 0066 - 0066

***** ΚΑΝΟΝΙΣΜΟΣ (ΕΟΚ) αριθ. 1727/82 ΤΗΣ ΕΠΙΤΡΟΠΗΣ  της 30ής Ιουνίου 1982  περί τροποποιήσεως του κανονισμού (ΕΟΚ) αριθ. 3137/81 περί των λεπτομερειών εφαρμογής του καθεστώτος ενισχύσεως στην παραγωγή ελαιολάδου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 5 παράγραφος 5,  Εκτιμώντας:  ότι το άρθρο 1 του κανονισμού (ΕΟΚ) αριθ. 3137/81 της Επιτροπής (3) προβλέπει ότι η δήλωση καλλιεργείας για τους ελαιοκαλλιεργητές που δεν είναι μέλη οργανώσεως παραγωγών, πρέπει να υποβληθεί το αργότερο μέχρι τις 30 Ιουνίου 1982· ότι η συγκομιδή των ελαιών στην Ελλάδα καθυστέρησε λόγω κλιματολογικών συνθηκών· ότι, ως εκ τούτου, πρέπει να προβλεφθεί μία συμπληρωματική προθεσμία για την υποβολή των δηλώσεων καλλιέργειας σ' αυτό το Κράτος μέλος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1, το πρώτο εδάφιο του κανονισμού (ΕΟΚ) αριθ. 3137/81 αντικαθίσταται από το ακόλουθο κείμενο:  «Η δήλωση καλλιέργειας που αναφέρεται στο άρθρο 3 του κανονισμού (ΕΟΚ) αριθ. 2990/81 κατατίθεται το αργότερο μέχρι τις 30 Ιουνίου 1982 στη Γαλλία και την Ιταλία και στις 31 Ιουλίου 1982 στην Ελλάδα.»  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουνίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 312 της 31. 10. 1981, σ. 64.